CELEX: 62010CA0567
Language: et
Date: 2012-03-22 00:00:00
Title: Kohtuasi C-567/10: Euroopa Kohtu (neljas koda) 22. märtsi 2012 . aasta otsus (eelotsusetaotlus, mille on esitanud Cour constitutionnelle (Belgia)) — Inter-Environnement Bruxelles ASBL, Pétitions-Patrimoine ASBL, Atelier de Recherche et d’Action Urbaines ASBL versus Gouvernement de la Région de Bruxelles-Capitale (Direktiiv 2001/42/EÜ — Teatavate kavade ja programmide keskkonnamõju hindamine — Mõiste „kavad ja programmid, mida nõutakse siseriiklike õigusnormidega” — Kõnealuse direktiivi kohaldatavus menetluse suhtes, mille raames tunnistatakse täielikult või osaliselt kehtetuks maakasutuse kava)

5.5.2012   
            
            
               ET
            
            
               Euroopa Liidu Teataja
            
            
               C 133/8
            
         Euroopa Kohtu (neljas koda) 22. märtsi 2012. aasta otsus (eelotsusetaotlus, mille on esitanud Cour constitutionnelle (Belgia)) — Inter-Environnement Bruxelles ASBL, Pétitions-Patrimoine ASBL, Atelier de Recherche et d’Action Urbaines ASBL versus Gouvernement de la Région de Bruxelles-Capitale
   (Kohtuasi C-567/10) (1)
   
   (Direktiiv 2001/42/EÜ - Teatavate kavade ja programmide keskkonnamõju hindamine - Mõiste „kavad ja programmid, mida nõutakse siseriiklike õigusnormidega” - Kõnealuse direktiivi kohaldatavus menetluse suhtes, mille raames tunnistatakse täielikult või osaliselt kehtetuks maakasutuse kava)
   2012/C 133/12
   Kohtumenetluse keel: prantsuse
   
      Eelotsusetaotluse esitanud kohus
   
   Cour constitutionnelle
   
      Põhikohtuasja pooled
   
   
      Kaebuse esitajad: Inter-Environnement Bruxelles ASBL, Pétitions-Patrimoine ASBL, Atelier de Recherche et d’Action Urbaines ASBL
   
      Vastustaja: Gouvernement de la Région de Bruxelles-Capitale
   
      Ese
   
   Eelotsusetaotlus — Cour constitutionnelle — Euroopa Parlamendi ja nõukogu 27. juuni 2001. aasta direktiivi 2001/42/EÜ teatavate kavade ja programmide keskkonnamõju hindamise kohta (ELT L 197, lk 30; ELT eriväljaanne 15/06, lk 157) artikli 2 punkti a tõlgendamine — Direktiivi kohaldatavus menetluse suhtes, mille raames tunnistatakse täielikult või osaliselt kehtetuks maakasutuse kava — Mõiste „kavad ja programmid, mida nõutakse” tõlgendamine — Selliste kavade väljajätmine, mille vastuvõtmine ei ole kohustuslik
   
      Resolutsioon
   
   
               1.
            
            
               Euroopa Parlamendi ja nõukogu 27. juuni 2001. aasta direktiivi 2001/42/EÜ teatavate kavade ja programmide keskkonnamõju hindamise kohta artikli 2 punktis a kasutatud mõistet „kavad ja programmid, mida nõutakse siseriiklike õigusnormidega”, tuleb tõlgendada nii, et sellega on hõlmatud ka sellised maakorralduse detailsed kavad, nagu on ette nähtud põhikohtuasjas kõne all olevates siseriiklikes õigusnormides.
            
         
               2.
            
            
               Direktiivi 2001/42 artikli 2 punkti a tuleb tõlgendada nii, et selline maakasutuse kava täieliku või osalise kehtetuks tunnistamise menetlus, nagu on ette nähtud Brüsseli ruumilise planeerimise seadustiku (muudetud 14. mai 2009. aasta määrusega) artiklites 58–63, kuulub põhimõtteliselt selle direktiivi kohaldamisalasse, mistõttu selle suhtes kohaldatakse kõnealuses direktiivis ette nähtud keskkonnamõju hindamist käsitlevaid eeskirju.
            
         
      (1)  ELT C 63, 26.2.2011.